CELEX: 62013CN0603
Language: mt
Date: 2013-11-22 00:00:00
Title: Kawża C-603/13 P: Appell ippreżentat fit- 22 ta’ Novembru 2013 minn Galp Energia España, SA, Petróleos de Portugal (Petrogal), SA, Galp Energia, SGPS, SA mis-sentenza mogħtija mill-Qorti Ġenerali (It-Tmien Awla) fis- 16 ta’ Settembru 2013 fil-Kawża T-462/07 — Galp Energia España, SA, Petróleos de Portugal (Petrogal), SA, Galp Energia, SGPS, SA vs Il-Kummissjoni Ewropea

25.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/12
            
         Appell ippreżentat fit-22 ta’ Novembru 2013 minn Galp Energia España, SA, Petróleos de Portugal (Petrogal), SA, Galp Energia, SGPS, SA mis-sentenza mogħtija mill-Qorti Ġenerali (It-Tmien Awla) fis-16 ta’ Settembru 2013 fil-Kawża T-462/07 — Galp Energia España, SA, Petróleos de Portugal (Petrogal), SA, Galp Energia, SGPS, SA vs Il-Kummissjoni Ewropea
   (Kawża C-603/13 P)
   2014/C 24/23
   Lingwa tal-kawża: l-Ingliż
   
      Partijiet
   
   
      Appellanti: Galp Energia España, SA, Petróleos de Portugal (Petrogal), SA, Galp Energia, SGPS, SA (rappreżentant: M. Slotboom, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannulla s-sentenza mogħtija skont l-aggravji mressqa minn dan l-appell u/jew tannulla l-Artikoli 1, 2 u 3 tad-Deċiżjoni sa fejn hija tikkonċerna l-appellanti, u/jew tannulla l-Artikolu 2 tad-Deċiżjoni sa fejn ġiet imposta multa fuq l-appellanti jew li tnaqqas il-multa li ġiet imposta fuq l-appellanti fl-Artikolu 2 tad-Deċiżjoni;
            
         
               —
            
            
               tannulla s-sentenza u tibgħat il-kawża lura quddiem il-Qorti Ġenerali sabiex tiddeċiedi dwar il-mertu fid-dawl tal-indikazzjonijiet mogħtija mill-Qorti tal-Ġustizzja;
            
         
               —
            
            
               tikkundanna lill-Kummissjoni għall-ispejjeż ta’ dawn il-proċeduri.
            
         
      Aggravji u argumenti prinċipali
   
   L-appellanti jsosntu li s-sentenza appellata għandha tiġi annullata għar-raġunijiet li ġejjin:
   
                
            
            
               Il-Qorti Ġenerali applikat b’mod żbaljat l-Artikolu 81(1) KE, żnaturat il-provi, naqset milli tikkonforma mar-regoli proċedurali dwar l-evalwazzjoni tal-provi u naqset milli tieħu inkunsiderazzjoni l-prinċipju ġenerali tal-preżunzjoni tal-innoċenza ggarantit mill-Artikolu 48 tal-Karta tad-Drittijiet Fundamentali billi ddeċidiet li l-Kummissjoni ma tistax tiġi kkunsidrata bħala li ddeċidiet b’mod illegali li l-partijiet ipparteċipaw f’koordinazzjoni tal-prezzijiet “sal-2002”. Minbarra dan, il-Qorti Ġenerali naqset milli tipprovdi raġunijiet suffiċjenti għal dik id-determinazzjoni.
            
         
                
            
            
               Il-Qorti Ġenerali applikat b’mod żbaljat l-Artikolu 81(1) KE, żnaturat il-provi, naqset milli tikkonforma mar-regoli proċedurali dwar l-evalwazzjoni tal-provi, inkluż ksur tal-prinċipju ta’ “ne ultra petita”, ksur tad-dritt għal smigħ xieraq u tad-drittijiet tad-difiża (id-dritt għal smigħ) meta ddeċidiet li l-partijiet jistgħu jiġu kkunsidrati responsabbli fir-rigward tas-sistema ta’ monitoraġġ u tal-mekkaniżmu ta’ kumpens u li għalhekk ma hemmx bżonn li l-ammont inizjali tal-multa jiġi varjat.
            
         
                
            
            
               Il-Qorti Ġenerali kisret id-dritt fundamentali tal-partijiet li l-każ tagħhom jinstema’ f’terminu raġonevoli.